Róber Bodegas

Roberto Fernández, coñecido como Róber Bodegas, nado en Carballo o 23 de xuño de 1982, é un actor e guionista galego.

Traxectoria
Comezou a estudar Arquitectura na Universidade da Coruña, e despois do primeiro ciclo continuou a súa formación como interiorista. A comezos da década dos 2000 realizou distintas actuacións de monólogos humorísticos, e gañou o Certame de dramatización de monólogos cómicos no Festival Internacional Outono de Teatro (Carballo) en 2002. Tamén obtivo o premio da Bienal da caricatura de OurenseBlog persoal, 28/2/2008 en 2004.

Fixo diversos cursos con Leo Bassi ou Jango Edwards, en 2005 montou o seu primeiro espectáculo, titulado Un día horrible, e é coautor de Gazapos, obra representada por Manicómicos. En 2007 presentouse ao proceso de selecciónConoce a los 20 finalistas , RTVE, 25/10/2007 para o programa de monólogos televisivos El Rey de la Comedia (TVE), competición na que se impuxo como vencedor da primeira ediciónRober Bodegas es el "Rey de la comedia", 20 Minutos, 9/12/2007. A raíz diso estreou o seu segundo espectáculo, Vamos a dejarnos de hostias (2007), e en 2008 o terceiro, El día en el que empecé a odiar los yogures y otras desgracias. En 2008 comeza a traballar como guionista e temporalmente como colaborador para o programa Sé lo que hicisteis..., de La SextaNuevo colaborador en SLQH , Web do programa Sé lo que hicisteis..., 25/6/2008.

Tamén ten intervido no Luar da Televisión de Galicia, en distintos anuncios publicitarios (entre eles unha campaña para Estrella GaliciaSpot Mapie Rober Bodegas, YouTube) ou na emisora de radio Radio Voz. En 2008 estrea tamén unha comedia teatral, Contamos contigo, canda os actores Quico Cadaval, Cándido Pazó e Paula Carballeira.

Notas

Véxase tamén

Ligazóns externas
Páxina web persoal 
Blog persoal
Actuación en Luar

Categoría:Humoristas de Galicia
Categoría:Actores de Carballo
Categoría:Actores de teatro de Galicia
Categoría:Guionistas de Galicia
Categoría:Presentadores de televisión de Galicia
Categoría:Nados en Carballo
Categoría:Nados en 1982